তৈমুর আলি খান। এই নামের অধিকারী এক রত্তি হলেও, টিনসেল টাউনে এখন থেকেই তার রাজ। মা-বাবার সঙ্গে বেরলে পাপারাৎজিদের ক্যামেরার নিশানা হয় সেই তৈমুরই। খেলার মাঠ থেকে শুরু করে যে কোনও পার্টি, তৈমুর সব সময়ে স্পটলাইটে। শুধু তাই নয়, ছোট থেকেই বান্ধবীদের মধ্যেও বিখ্যাত তৈমুর। অনেকেরই ধারণা ,বড় হয়ে কি মামা রণবীর কপূরের মতোই ক্যাসানোভা হবেন নবাব পুত্র? 

তৈমুরের সঙ্গে ছোট্ট কায়নাত। ছবি— প্রিয়ঙ্কার ইনস্টাগ্রাম
এই মূহুর্তে তৈমুর বাবা সইফ আলি খান ও মা করিনা কপূর খানের সঙ্গে লন্ডনে ছুটি কাটাচ্ছেন। সঙ্গে রয়েছেন মাসি করিনা কপূর ও দাদু-দিদিমা রণধীর কপূর ও ববিতা কপূরও। আর লন্ডনে গিয়েই সে খুঁজে পেল ছোট্ট বান্ধবীকে। 
সেই ছোট্ট বান্ধবী হল রোডিজ ফেম রণবিজয় সিংহ ও প্রিয়ঙ্কা সিংহের ছোট্ট মেয়ে কায়নাত সিংহ। রণবিজয়ের স্ত্রী প্রিয়ঙ্কা সিংহ ইনস্টাগ্রামে একটি ছবি পোস্ট করেন। সেই ছবিতে দেখা যাচ্ছে, তৈমুর ও কায়নাত খেলা করছে। সেই ছবি এখন সোশ্যাল মিডিয়ায় ভাইরাল। 

মায়েদের সঙ্গে তৈমুর কায়নাত।
নে়টিজেনরা এই ছবি দেখে বলছেন, ‘‘তৈমুরের প্লেডেট।’’ ছবিতে দুই স্টার শিশুই নিজেদের মতো মজা করছে। এই ছবি দেখে অনেকেরই আশা, বড় হয়ে হয়তো দু’জন নায়ক নায়িকার ভূমিকায় অভিনয় করবে।